[{"text_idx": "#000000", "text": "Marwolaeth chwaraewr rygbi: Dyn wedi ei daro'n 'fwriadol'"}, {"text_idx": "#000002", "text": "Mae llys wedi clywed bod chwaraewr rygbi wedi marw ar o\u0302l cael ei daro o'r tu o\u0302l iddo \"yn fwriadol\" gan ddyn arall yn Abertawe."}, {"text_idx": "#000006", "text": "Clywodd y llys bod Mr Thomas wedi taro yn erbyn y diffynnydd ar y stryd wrth gerdded heibio iddo yn oriau man 1 Tachwedd."}, {"text_idx": "#000007", "text": "Honnodd yr erlyniad bod Mr Shepherd wedi ymateb yn flin a bod ffrae wedi dechrau rhwng y ddau."}, {"text_idx": "#000010", "text": "Dywedodd Mr Jones bod y diffynnydd yna wedi taro Mr Thomas, ac \"na fyddai yntau wedi gweld hynny'n dod\"."}, {"text_idx": "#000011", "text": "Ychwanegodd bod y diffynnydd wedi taro Mr Thomas \"heb unrhyw gyfiawnhad\"."}, {"text_idx": "#000012", "text": "Ar o\u0302l yr ymosodiad honedig, mae'r erlyniad yn honni bod y diffynnydd wedi gadael safle'r digwyddiad, a cheisio cuddio'r crys yr oedd wedi bod yn ei wisgo."}, {"text_idx": "#000013", "text": "Clywodd y llys gyfres o negeseuon rhwng y diffynnydd a ffrind pan ddywedodd y ffrind bod Mr Thomas \"wedi gwneud dim\"."}, {"text_idx": "#000014", "text": "Clywodd y rheithgor bod y diffynnydd wedi ateb gan ddweud wrth ei ffrind i \"ddweud dim\", gan ychwanegu \"sori dy fod wedi gorfod aros yno, ond doeddwn i methu aros\"."}, {"text_idx": "#000015", "text": "Cafodd Mr Shepherd ei arestio'n ddiweddarach y bore hwnnw. Mae'n gwadu cyhuddiad o ddynladdiad ac mae'r achos yn parhau."}, {"text_idx": "#000022", "text": "Ateb y Galw: Lewis Owen"}]